Source: http://docplayer.fi/37986804-Raportti-itakeskuksen-lukio-kajaaninlinnantie-helsinki.html
Timestamp: 2018-11-19 05:59:00+00:00
Document Index: 4486042

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

RAPORTTI. Itäkeskuksen lukio Kajaaninlinnantie HELSINKI - PDF
Download "RAPORTTI. Itäkeskuksen lukio Kajaaninlinnantie HELSINKI"
1 S i v u RAPORTTI VOC-MITTAUKSET SISÄILMASTA JA LATTIAPINNOITTEISTA Itäkeskuksen lukio Kajaaninlinnantie HELSINKI RAPORTIN NUMERO: TILAAJA: Petri Sorola, PJS IV- ja sisäilmatutkimus Oy VASTAAVA TUTKIJA: Mikko Heini,
2 S i v u Raportin sisältö 1. Taustatietoa ja tehdyt tutkimukset Tutkimustulokset Huomioita ja aistinvaraisia havaintoja Paine-eromittaukset VOC-mittaukset Yhteenveto ja toimenpidesuositukset Kuvaosio Mittalaitteet ja -menetelmät Yhteystietoja Allekirjoitukset Erillisliitteet - Liite 1, sisäilman VOC-pitoisuudet ja -profiilit, testausseloste / Metropolilab Oy - Liite 2, lattiapinnoitteiden VOC-näytteet, testausseloste / Ositum Oy 1. TAUSTATIETOA JA TEHDYT TUTKIMUKSET Kajaaninlinnantie 10:ssä sijaitsevan Itäkeskuksen lukion tiloissa on tehty tilaajalta saatujen tietojen mukaan sisäilmastoselvityksiä, sillä henkilökunnalla ja oppilailla on esiintynyt mahdollisesti rakennukseen liittyviä oireita. Nyt tutkimuksia haluttiin jatkaa mittaamalla VOC-yhdisteiden (haihtuvien orgaanisten yhdisteiden) pitoisuuksia tiloista, joissa oireilua on erityisesti esiintynyt. Mittaukset tehtiin keräämällä näytteet kielistudion (luokka 101) ja terveydenhoitajan huoneen sisäilmasta. Tämän lisäksi kielistudion lattiapinnoitteista kerättiin materiaalinäytteet. Mittaukset tehtiin , jolloin koulussa oli joululoma. Mittauspäivänä koulun alakerran käytävien lattiapintoja oli vahattu. Tutkimuskohteina olevissa huoneissa siivousta tai huoltotöitä ei oltu tehty. Mittaushetkellä rakennuksen ilmanvaihto toimi normaalisti. Taulukko 1. Mittaus- ja tarkastuspisteet Aistinvarainen VOC-näyte Tilatunnus tarkastus sisäilmasta kielistudio 1 (luokka 101) terveydenhoitajan 2 huone VOC-näyte lattiapinnoitteesta Paineeromittaus x 1x 2x 2x x 1x x
3 S i v u TUTKIMUSTULOKSET 2.1. HUOMIOITA JA AISTINVARAISIA HAVAINTOJA Tutkittujen tilojen sisäilmassa ei aistittu poikkeuksellisia hajuja. Kielistudion lattian pinnoitteena oli muovimatto, samoin kuin kielistudion opettajan korokkeen. Muovimatot olivat kuitenkin eri valmisteita, jonka johdosta molemmista matoista otettiin materiaalinäytteet. Kielistudion lattiapinnoitteeseen tehdyn näytteenoton yhteydessä arvioitiin aistinvaraisesti pinnoitteen alapinnan hajua. Lattiapinnassa ja muovimaton alapinnassa oli aistittavissa pistävää hajua. Lattialiima oli kovaa, mutta myös muovimatto oli hieman kovettunut. Opettajankorokkeen lattiapinnoitteen alapinnassa ei hajua mainittavasti esiintynyt. Terveydenhoitajan huoneen lattiapinnoitteena oli linoleum-matto, josta päätettiin kerätä materiaalinäyte tarvittaessa vasta ilmanäytteiden tulosten analysoinnin jälkeen PAINE-EROMITTAUKSET Kielistudion paine-eroja ympäröiviin tiloihin selvitettiin paine-eromittauksin (taulukko 2). Mittaus tehtiin ilmanvaihdon toimiessa tavanomaisesti. Mittaushetkellä luokan ikkunat ja ovet olivat suljettuina. Ilmanpaine oli 1012 hpa. Taulukko 2. Paine-erot Ilman Mittauspiste Vertaus-kohde kulkusuunta Tulos (Pa) kielistudio käytävä - 4,5 kielistudio ulkoilma - 15 Arvio paine-eroista: Luokan painesuhteet käytävään ja ulkoilmaan nähden olivat tavanomaisia, joskin luokkatilojen alipaineisuus ulkovaipan yli mitattuna säädetään monesti koneellisen ilmanvaihdon rakennuksissa hieman mitattua pienemmäksi VOC-MITTAUKSET Sisäilmanäytteet Kielistudion ja terveydenhoitajan huoneen sisäilman VOC-pitoisuudet ja profiilit määritettiin Asumisterveysohjeen (STM 2003/1) mukaisella ilmanäytteenotolla (ISO :2004). Alla olevassa taulukossa 3 on esitetty VOC-yhdisteiden kokonaispitoisuus (TVOC), ja huomioitu mahdolliset tavanomaisesta poikkeavat yksittäisten yhdisteiden pitoisuudet. Näytteet on analysoitu Metripolilab Oy:ssä. Viitearvoja: Sisäilman VOC-pitoisuudelle ei voida esittää terveysperusteisia raja-arvoja mm. mittausmenetelmän epävarmuustekijöistä johtuen. VOC-yhdisteiden kokonaispitoisuudelle (TVOC) on kuitenkin esitetty vuonna 2000 sisäilmastoluokituksessa arvot, jotka ohjaavat uusien rakennusten materiaalivalinnoissa vähäpäästöisiin
4 S i v u materiaaleihin. Sisäilmastoluokituksessa esitettyjä viitearvoja ei voida suoraan soveltaa vanhempiin rakennuksiin, mutta luokitus antaa suuntaa tavanomaisista pitoisuuksista. Sisäilmastoluokassa S1 TVOC-pitoisuus saa olla korkeintaan 200 µg/m 3, luokassa S2 300 µg/m 3 ja vastaavasti luokassa S3 600 µg/m 3 tolueeniekvivalenttina esitettynä. Taulukko 3. Sisäilman TVOC-pitoisuudet TVOC-pitoisuus Mittauspiste (µg/m 3 ) Huomioita yksittäisistä yhdisteistä Kielistudio 20 glykolieetterit 10,8 µg/m 3 (54 %) terveydenhoitajan huone 14 - Arvio VOC-näytteestä: Näytteiden VOC-yhdisteiden kokonaispitoisuudet olivat alhaisia. Kielistudiosta kerätyssä näytteessä vallitsevana yhdisteryhmänä esiintyi glykolieettereitä (54%), mutta näidenkin yhdisteiden pitoisuudet olivat tavanomaisen rajoissa. Terveydenhoitajan huoneesta kerätyssä näytteessä ei yksittäisten yhdisteiden joukossa havaittu poikkeamia. Materiaalinäytteet Kielistudiossa tehtiin lisäksi lattiapinnoitteeseen kohdistetut materiaalinäytteenotot, joilla pyrittiin suoraan arvioimaan luokkatilan ja opettajankorokkeen muovimattopinnoitteiden kuntoa. Ennen näytteenottoa luokassa tehtiin pintakosteudenosoittimella kartoitus, mutta mittauksissa lattiapinnoitteessa ei havaittu kohonneita mittauslukemia. Tämän vuoksi materiaalinäytteet kerättiin huomaamattomista kohdista alueilta, joissa lattiapinnoite oli edelleen tiiviisti kiinni alustassa. Tutkimustulokset on esitetty alla olevassa taulukossa 4. Viitearvoja: Tutkimusmenetelmälle ei ole olemassa virallisia viitearvoja, mutta analyysit tehnyt tutkimuslaboratorio (Ositum Oy) on asettanut omien tutkimuksiensa pohjalta viitearvoja yksittäisille yhdisteille. Pääsääntöisenä viitearvona laboratorio käyttää yksittäisen yhdisteen osalta 10 % osuutta kokonaisyhdistepitoisuudesta. Viitearvojen ehdottoman seuraamisen sijaan analyysituloksia tulkittaessa tulee huomioida ensisijaisesti tutkimuksen eri osa-alueiden muodostama kokonaisuus. Taulukko 4. Materiaalinäytteiden tulokset. TVOC-pitoisuus Mittauspiste (ng/g h) 1) Opettajan korokelavan muovimatto 2) Luokkatilan lattiamatto (ja tasoitetta) Huomioita yksittäisistä yhdisteistä etyyli-1-heksanoli (29%), etikkahappo (15%) 627 etanoli (28%), 2,2,4,6,6-pentametyyliheptaani (22%), 1-propanoli (17%) Arvio VOC-näytteestä: Näytteen 1 (korokelavan lattiapinnoite) 2-etyyyli-1-heksanolin osuus kokonaisyhdistepitoisuudesta oli poikkeavan suuri (29%), mikä viittaa muovimatossa tapahtuvaan hajoamisreaktioon. Näytteessä esiintyi myös kohonneena osuutena etikkahappoa (15%). Näytteessä 2 (luokkatilan lattian muovimatto) kohonneina osuuksia todettiin etanolia, pentametyyliheptaania ja 1-propanolia.
5 S i v u YHTEENVETO JA TOIMENPIDESUOSITUKSET Kielistudion opettajankorokkeen lattiapinnoitteen kohonnut 2-etyyli-1-heksanoli-pitoisuus viittaa muovimatossa tapahtuvaan hajoamisreaktioon. Myös luokkatilan varsinaisena lattiapinnoitteena toimivassa muovimatossa esiintyi tavanomaista korkeampina osuuksina tiettyjä VOC-yhdisteitä (etanolia, 2,2,4,6,6-pentametyyliheptaania ja 1-propanolia). Luokan lattiapinnoitteessa esiintynyt etanoli voi joidenkin lähteiden mukaan indikoida kosteus- ja mikrobivaurioita, mutta sitä käytetään myös erilaisissa puhdistusaineissa. Opettajankorokkeen muovimatossa kohonneena osuutena todettua 2-etyyli-1-heksanolia syntyy sen sijaan pääasiassa PVC-muovimattojen pehmittimenä käytettyjen ftalaattien hajotessa esimerkiksi alkalisen kosteuden vaikutuksesta. Ongelmallista muovimatojen hajoamisprosessien havaitsemissa ja vauriosyyn selvityksissä on se, että kerran käynnistynyt hajoamisreaktio matossa voi jatkua, vaikka hajoamisen mahdollisesti käynnistäneet kosteusrasitukset laskisivatkin ajan kanssa tavanomaiselle tasolle. Näin ollen pelkkiä kosteuspitoisuuksia mittaamalla ei vaurioaluetta voida luotettavasti selvittää. Luokan sisäilmasta kerätyssä näytteessä edellä mainittuja lattiapinnoitteissa todettuja yhdistettä ei kuitenkaan tutkimushetkellä esiintynyt sisäilman kokonaisyhdistepitoisuuden oltua myös alhainen. Sisäilmanäytteen tulosta arvioitaessa tulee huomioida, että sisäilmasta mitattaviin TVOC-pitoisuuksiin vaikuttaa materiaaliemissioiden voimakkuuden ohella tilojen ilmanvaihdon tehokkuus hyvin toimivan ilmanvaihdon vähentäessä epäpuhtauksien määrää sisäilmassa. Tulosten tulkinnassa on lisäksi huomioitava mittausmenetelmän epävarmuustekijät ja yksilölliset erot eri altisteiden aiheuttamiin oireisiin. Vastaavasti kielistudion sisäilmassa tavanomaista suurempana osuutena esiintyneitä glykolieettereitä ei todettu poikkeavina pitoisuuksina luokkatilan lattiapinnoitteissa. Huomioiden koulun käytävillä ennen mittauksia tehty lattiavahaus, voidaan kielistudion sisäilman glykolieettereiden uskoa kulkeutuneen luokkaan painesuhteiden mukaisesti käytävän vastavahatuilta lattioilta. Terveydenhoitajanhuoneen sisäilman VOC-yhdisteiden kokonaispitoisuus oli tavanomainen, eikä yksittäisten yhdisteiden joukossa esiintynyt poikkeavuuksia. Tutkimuksia terveydenhoitajan huoneessa voidaan tarvittaessa jatkaa materiaaleihin kohdistetuilla näytteenotoilla, joskaan ilmanäytteen tuloksen perusteella epäilystä lattiapinnoitteen vauriosta ei ole syytä esittää.
6 S i v u Toimenpidesuositukset Rasvaliukoisena yhdisteenä 2-etyyli-1-heksanolia voi kertyä elimistöön, minkä johdosta pienetkin altistustasot voivat pitkän ajan kuluessa aiheuttaa oireilua. Koska kielistudiossa on esiintynyt pitkään jatkunutta oireilua, ja opettajankorokkeen muovimatossa kyseistä yhdistettä esiintyi tavanomaista suurempana osuutena (viitaten maton hajoamisprosessiin), suositellaan korokkeen lattiapinnoitteen uusimista. Työssä on huomioitava, että matosta on oletettavasti emittoitunut yhdisteitä myös sen alustaan (korokelavan levyrakenteisiin), jonka vuoksi alustan uusiminen saattaa olla tarpeellista. Koska varsinaisen luokkatilan lattiapinnoitteessa yksittäisten yhdisteiden osuudet olivat tietyiltä osin poikkeavia, voidaan jatkossa harkita myös tämän muovimaton uusimista. Korjaustoimenpiteet on kuitenkin mahdollista tehdä vaiheittain arvioiden ensin opettajankorokkeen lattiapinnoitteen uusimisen vaikutukset sisäilman laatuun ja tiloihin liitettävään oireiluun. 4. KUVAOSIO Kielistudion lattiapinnoitteena on käytetty kahta erilaista muovimattoa. Kuvassa etualalla näkyvän opettajankorokkeen muovimatossa todettiin kohonneena osuutena 2-etyyliheksanolia. Sisäilmassa tätä yhdistettä ei kuitenkaan mitattavissa määrin esiintynyt. Opettajankorokkeen lattiapinnoitteesta kerätyn näytepalan sijainti.
7 S i v u Varsinaisen luokkatilan lattiapinnoitteesta kerätyssä näytteessä esiintyi myös epätavanomaisina pitoisuuksina mm. etanolia. Lattiapinnoitteen alapinnassa ja tasoitteessa oli lievästi todettavissa pistävää hajua. Terveydenhoitajan huoneesta kerätyn VOC-ilmanäytteen tulos oli tavanomainen. Materiaaleihin kohdistettuja näytteenottoja ei tässä huoneessa tehty. 5. MITTALAITTEET JA -MENETELMÄT VOC-analyysi sisäilmasta Menetelmä; Asumisterveysohje 2003/1, Analyysi; Metropolilab Oy, Helsinki VOC-analyysi materiaalista Materiaalinäytteen FLEC-analyysi Analyysi; Ositum Oy, Oulu
8 S i v u YHTEYSTIETOJA Tilaaja Tutkijat Petri Sorola, PJS Iv- ja sisäilmatutkimus Oy Mikko Heini, Puh / GSM ALLEKIRJOITUKSET Vantaalla Mikko Heini FM, Rakennusterveysasiantuntija VTT-C